Эфиопи
Эфио́пи (), официалон ном у Эфиопийы Федеративон Демократион Республикæ () у Скæсæн Африкæйы паддзахад, хауы Африкæйы Сыкъайы регионмæ. Йæ сæйраг сахар у Аддис-Абебæ. Парламентон республикæ.

Цæрджыты нымæцмæ гæсгæ Эфиопи ахсы дунейы 13-æм бынат, цæрынц дзы 108 милуан адæймаджы. Уыдонæй кæсын-фыссын зонынц æрдæгмæ ’ввæхс. Сахарты цæрынц æрмæстдæр 21%, иннæтæ кæнынц хъæууон хæдзарады куыст — рæзын кæнынц къофи, бæмбæг, æфсирджынтæ, картоф.

Дæргъвæтин мидхæсты фæстиуæгæн 1993-æм азы Эфиопийæ ахицæн ног паддзахад — Эритрей, æмæ уый тыххæй Эфиопийæн нал и денджызмæ бацæуæн. Æхсæнадæмон базар кæнынæн бæстæ пайда кæны æнæбанымад паддзахад Сомалиленды порттæй. Афтæмæй у дунейы тæккæ бирæцæрæгджын паддзахад, денджызмæ бацæуæн кæмæ нæй, уыдоны ’хсæн.

Æддаг æрмæг 
 Абиссинийы истори 
 Эфиопийы нæуæг историйыл æрмæджытæ